Stanovisko ASZŠ SR k materiálu MZ SR na rokovanie ODT – 07.11.2016 bod 3. -

Riešenie nedostatku sestier – koncepcia a opatrenia MZ SR

* pozitívne hodnotíme, že MZ SR týmto materiálom priznáva, že v SR chýbajú sestry (k 30.06.2016 v počte 7.315)
* analýza neobsahuje prognózu vývoja vzhľadom na vek sestier s perspektívou na 5, 10 rokov
* nerieši prerozdelenie kompetencií v rámci horizontálneho členenia kategórii zdravotníckych pracovníkov z pohľadu efektivity a kvality poskytovania zdravotnej starostlivosti (v systéme – navýšenie kompetencií u nižšej kategórie → zníženie zaťaženia vyššej kategórie)
* navýšenie kompetencií je podľa materiálu potrebné hlavne pre zvýšenie atraktivity povolania - podľa nášho názoru má navýšenie kompetencií viesť k zefektívneniu ZS
* podľa návrhu vyhlášky o rozsahu praxe zdravotníckych pracovníkov, ktorá je v medzirezortnom pripomienkovom konaní zdravotnícky asistent bude môcť samostatne podávať injekcie do svalu a odoberať venóznu krv, ale
* nebude môcť samostatne podať pod kožu iný liek ako inzulín a nízkomolekulárny heparín (do svalu všetko)?
* nebude môcť samostatne podávať lieky per os?
* nebude môcť samostatne odoberať kapilárnu krv na ABR?
* nebude môcť samostatne robiť výtery na vyšetrenie?
* nebude môcť samostatne zhotovovať EKG?
* nebude môcť samostatne podávať kyslík?
* nebude môcť samostatne zhotovovať obväzy a preväzy?
* nebude môcť asistovať lekárovi pri ničom inom, okrem fixácie zlomenín?
* potenciálne prerozdelenie kompetencií sa opiera len o subjektívne hodnotenie svojej pripravenosti u vysokoškolsky vzdelaných sestier , bez objektivizujúceho merania
* neobsahuje žiadne konkrétne návrhy riešení ako koncepciu zaviesť do praxe
* nesúhlasíme s navrhovanou kategorizáciou ošetrovateľského personálu – prvá úroveň musí mať názov praktická sestra – nie asistent, inak bude záujem o tento študijný odbor naďalej klesať a tým klesať aj záujem o povolanie sestry
* zasadzujeme sa za zrušenie študijného odboru ZA a jeho náhradu odborom PS (praktická sestra)
* zasadzujeme sa za skrátenie dĺžky trvania študijného odboru DVS na 2 roky
* zasadzujeme sa za rozšírenie vzdelávania študijného odboru DVS na viaceré SZŠ

Mgr. Miroslav Sekula

prílohy

Štatistika vzdelávania ošetrovateľského personálu za posledných 20 rokov

Porovnanie študijných odborov (Všeobecná sestra 1996 a Zdravotnícky asistent 2013)

Tabuľka počtu hodín - Všeobecná sestra splnenie smernice EK – za 5 rokov